
                                                                                                                                          Specialiųjų pirkimo sąlygų 
                                                                                                                                          5 priedas       
                            

KANALIZACIJOS, NUOTEKŲ TINKLŲ TVARKYMO IR VALYMO PASLAUGŲ VIEŠOJO PIRKIMO-PARDAVIMO SUTARTIS 

20__ m. ___________   ___  d.    Nr._______/_________
          (sudarymo data)
_________________
   (sudarymo vieta)


_____________, įstaigos kodas___________, atstovaujama (-as) ________________, veikiančio (-ios) pagal ____________________________ , toliau vadinamas Paslaugų pirkėjas ir 
__________, įmonės kodas ______________, atstovaujama (-as) ___________, veikiančio (-ios) pagal _______________________________, toliau vadinama Paslaugų teikėjas, 
(jei tai Paslaugų teikėjų grupė – atitinkami duomenys apie kiekvieną partnerį)
toliau kartu vadinamos Šalimis, o atskirai – Šalimi, sudarėme šią Kanalizacijos, nuotekų tinklų tvarkymo ir valymo paslaugų viešojo pirkimo-pardavimo sutartį (toliau – Sutartis) ir susitarėme dėl toliau išvardintų sąlygų.

1. [bookmark: _Toc133748190]SUTARTIES DALYKAS

1.1. Sutarties dalykas yra kanalizacijos, nuotekų tinklų tvarkymo ir valymo paslaugos (__________)[footnoteRef:1] (toliau – paslaugos), kurių apimtis bei kiti paslaugoms keliami reikalavimai apibrėžti techninėje specifikacijoje (Sutarties 1 priedas). [1:  Įrašomas tikslus padalinio (-ių) pavadinimas pagal laimėtas pirkimo objekto dalis.] 

1.2. Užsakymai teikiami telefonu ____________[footnoteRef:2]. [2:  Kontaktinis telefono Nr. nurodomas atitinkamai pagal laimėtas pirkimo objekto dalis.] 

1.3. Paslaugų pirkėjas gali įsigyti paslaugų sąraše nenurodytų, tačiau su pirkimo objektu susijusių paslaugų neviršijant 10 procentų pradinės sutarties vertės, nurodytos Sutarties 2.2 punkte.  
1.4. Vadovaujantis Aplinkos apsaugos kriterijų taikymo, vykdant žaliuosius pirkimus tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus tvarkos aprašo patvirtinimo“  4.4.1. papunkčiu: ,,perkamas aplinkosauginis ir aplinkai palankus produktas, kuris patenka į orientacinį aplinkosauginių ir aplinkai palankių prekių bei paslaugų sąrašą pagal 2015 m. lapkričio 24 d. Komisijos įgyvendinimo reglamentą (ES) 2015/2174 dėl orientacinio aplinkosauginių ir aplinkai palankių prekių bei paslaugų rinkinio, Europos aplinkos ekonominėms sąskaitoms skirtų duomenų perdavimo formato ir kokybės ataskaitų teikimo sąlygų, struktūros ir periodiškumo pagal Europos Parlamento ir Tarybos reglamentą (ES) Nr. 691/2011 dėl Europos aplinkos ekonominių sąskaitų“. 

2. SUTARTIES KAINODAROS TAISYKLĖS IR ATSISKAITYMO TVARKA

2.1. [bookmark: _Hlk69580268]Sutarčiai taikoma fiksuoto įkainio kainodara. 
2.2. Pradinės ir maksimali Sutarties vertė[footnoteRef:3]: [3:  Formuojama atsižvelgiant į laimėtas pirkimo objekto dalis.] 

[bookmark: _Hlk211245759]1 pirkimo objekto dalis: Pravieniškių 1-ojo ir 2-ojo kalėjimų kanalizacijos, nuotekų tinklų tvarkymo ir valymo paslaugos 9450,00  Eur, be pridėtinės vertės mokesčio (toliau – PVM). Sutarties kaina su PVM ir įskaitant visas su paslaugų teikimu susijusias išlaidas 11434,50 Eur.
2 pirkimo objekto dalis: Kauno kalėjimo kanalizacijos, nuotekų tinklų tvarkymo ir valymo paslaugos 5900,00  Eur, be pridėtinės vertės mokesčio (toliau – PVM). Sutarties kaina su PVM ir įskaitant visas su paslaugų teikimu susijusias išlaidas 7139,00 Eur.
3 pirkimo objekto dalis: Šiaulių kalėjimo kanalizacijos, nuotekų tinklų tvarkymo ir valymo paslaugos 4650,00 Eur, be pridėtinės vertės mokesčio (toliau – PVM). Sutarties kaina su PVM ir įskaitant visas su paslaugų teikimu susijusias išlaidas 5626,50 Eur.
4 pirkimo objekto dalis: Panevėžio kalėjimo kanalizacijos, nuotekų tinklų tvarkymo ir valymo paslaugos 4650,00 Eur, be pridėtinės vertės mokesčio (toliau – PVM). Sutarties kaina su PVM ir įskaitant visas su paslaugų teikimu susijusias išlaidas 5626,50 Eur.
5 pirkimo objekto dalis: Vilniaus kalėjimo ir Kompetencijų ugdymo valdybos kanalizacijos, nuotekų tinklų tvarkymo ir valymo paslaugos 5800,00 Eur, be pridėtinės vertės mokesčio (toliau – PVM). Sutarties kaina su PVM ir įskaitant visas su paslaugų teikimu susijusias išlaidas 7018,00 Eur.
6 pirkimo objekto dalis: Alytaus kalėjimo kanalizacijos, nuotekų tinklų tvarkymo ir valymo paslaugos 4650,00 Eur, be pridėtinės vertės mokesčio (toliau – PVM). Sutarties kaina su PVM ir įskaitant visas su paslaugų teikimu susijusias išlaidas 5626,50 Eur.
7 pirkimo objekto dalis: Marijampolės kalėjimo kanalizacijos, nuotekų tinklų tvarkymo ir valymo paslaugos 4650,00 Eur, be pridėtinės vertės mokesčio (toliau – PVM). Sutarties kaina su PVM ir įskaitant visas su paslaugų teikimu susijusias išlaidas 5626,50 Eur.
2.3. Paslaugų pirkėjas neįsipareigoja išpirkti viso numatyto paslaugų kiekio ir/arba sumokėti visos Sutarties kainos, nustatytos Sutarties 2.2 papunktyje. Paslaugos bus perkamos pagal poreikį,  Tiekėjo pasiūlyme (Sutarties 3 priedas) nurodytais įkainiais, neviršijant Sutarties 2.2 papunktyje nurodytos Sutarties kainos.
2.4. Už paslaugų sąraše nenurodytas (Sutarties 1 priedas), tačiau su pirkimo objektu susijusias paslaugas bus apmokėta ne didesnėmis nei užsakymo dieną Paslaugų teikėjo prekybos vietoje, kataloge ar interneto svetainėje nurodytomis galiojančiomis šių paslaugų kainomis arba, jei tokios kainos neskelbiamos, Paslaugų teikėjo pasiūlytomis, konkurencingomis ir rinką atitinkančiomis kainomis
2.5. Paslaugos užsakomos atskirais užsakymais, pagal Paslaugų pirkėjo poreikį. Paslaugos gali būti užsakomos iki kol bus išpirkta Sutarties kaina, nurodyta Sutarties 2.2 papunktyje, bet ne ilgiau kaip 36 (trisdešimt šešis)  mėnesius.
2.6. Į Sutarties įkainius yra įskaičiuotos visos Paslaugų įkainio sudedamosios dalys, visos Paslaugų teikėjo patiriamos tiesioginės ir netiesioginės išlaidos ir mokesčiai susiję su Paslaugų teikimu. Jokios papildomos Paslaugų teikėjo išlaidos nebus apmokamos ar kompensuojamos. 
2.7. [bookmark: _Hlk72745434]Už kokybiškai ir laiku faktiškai suteiktas paslaugas Paslaugų pirkėjas įsipareigoja sumokėti Paslaugų teikėjui pagal Sutartyje nurodytus įkainius, per 30 (trisdešimt) kalendorinių dienų nuo PVM sąskaitos-faktūros gavimo dienos, prieš tai pasirašius Paslaugų teikimo vykdymo ataskaitą (Sutarties 2 priedas) ir nenurodžius jokių paslaugų teikimo trūkumų. 
2.8. Jeigu Sutarties tampa neįmanoma įvykdyti dėl Paslaugų pirkėjo kaltės, jis sumoka Paslaugų teikėjui paslaugų teikimo kainos dalį, proporcingą faktiškai suteiktoms paslaugoms.
2.9. Sutarties vykdymo metu pasikeitus perkamoms Paslaugoms taikomo PVM tarifo dydžiui, Paslaugų kaina/įkainiai gali keistis pasikeitusio PVM tarifo dydžiu. Paslaugų kaina/įkainiai, kai Paslaugų teikėjas Sutarties sudarymo metu nebuvo PVM mokėtojas, tačiau juo tapo Sutarties vykdymo metu, perskaičiuojami nebus. Teisės aktais pakeitus PVM tarifo dydį, Paslaugų kaina/įkainiai perskaičiuojami nekeičiant Paslaugų kainos/įkainių be PVM, atitinkamai perskaičiuojant tik PVM dalį. Perskaičiuoti Paslaugų kaina/įkainiai įforminami Šalių pasirašomu susitarimu, kuris tampa neatsiejama Sutarties dalimi. Perskaičiuoti Paslaugų kaina/įkainiai taikomi toms Paslaugoms, kurios bus teikiamos po Šalių pasirašyto susitarimo įsigaliojimo dienos.
2.10. [bookmark: _Hlk69196767]Bet kuri Sutarties Šalis Sutarties galiojimo metu turi teisę inicijuoti Sutarties įkainių peržiūrą (keitimą) ne anksčiau kaip po 6 mėn.  nuo Sutarties įsigaliojimo dienos (jeigu peržiūra jau buvo atlikta – nuo susitarimo dėl paskutinio perskaičiavimo pagal šį Sutarties punktą įsigaliojimo dienos), jeigu Vartojimo prekių ir paslaugų kainų pokytis (k), apskaičiuotas kaip nustatyta Sutarties 2.10.5 papunktyje, viršija 5 procentus. Sutarties įkainiai perskaičiuojami šia tvarka:
2.10.1. Sutarties įkainiai peržiūrimi tik tai Sutarties daliai, kuri nėra išpirkta, t. y., paslaugoms, kurios nėra priimtos ir apmokėtos. Vėlesnė Sutarties įkainių peržiūra negali apimti laikotarpio, už kurį jau buvo atlikta peržiūra.
2.10.2. Jeigu paslaugų teikimas vėluoja dėl Paslaugų teikėjo kaltės, uždelstų suteikti paslaugų įkainiai nėra perskaičiuojami dėl kainų lygio kilimo.
2.10.3. Atlikdamos Sutarties įkainių peržiūrą Šalys vadovaujasi Valstybės duomenų agentūros viešai Oficialiosios statistikos portale paskelbtais Rodiklių duomenų bazės duomenimis. Iš kitos Šalies nereikalaujama pateikti oficialaus Valstybės duomenų agentūros ar kitos institucijos išduoto dokumento ar patvirtinimo.
2.10.4. Šalys privalo susitarime nurodyti vartojimo prekių ir paslaugų indekso reikšmę laikotarpio pradžioje ir jo nustatymo datą, indekso reikšmę laikotarpio pabaigoje ir jo nustatymo datą, kainų pokytį (k), perskaičiuotus Sutarties įkainius.
2.10.5. Nauji Sutarties įkainiai apskaičiuojami pagal žemiau pateiktą formulę:
				          , kur 
 – įkainis (Eur be PVM)) (jei peržiūra jau buvo atlikta, tai po paskutinio perskaičiavimo) 
 – perskaičiuotas (pakeistas) įkainis (Eur be PVM) 
k – pagal vartotojų kainų indeksą 044 VANDENTIEKA IR KITOS ĮVAIRIOS SU BŪSTU SUSIJUSIOS PASLAUGOS apskaičiuotas Vartojimo prekių ir paslaugų kainų pokytis (padidėjimas arba sumažėjimas) (%). 
„k“ reikšmė skaičiuojama pagal formulę:
,( proc.), kur
Indnaujausias – kreipimosi dėl įkainių peržiūros išsiuntimo kitai Šaliai dieną paskelbtas naujausias vartojimo prekių ir paslaugų indeksas 044 VANDENTIEKA IR KITOS ĮVAIRIOS SU BŪSTU SUSIJUSIOS PASLAUGOS.
Indpradžia – laikotarpio pradžios datos (mėnesio) vartojimo prekių ir paslaugų indeksas 044 VANDENTIEKA IR KITOS ĮVAIRIOS SU BŪSTU SUSIJUSIOS PASLAUGOS. Pirmojo perskaičiavimo atveju laikotarpio pradžia (mėnuo) yra Sutarties įsigaliojimo dienos mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.
2.10.6. Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolesniems skaičiavimams naudojamas suapvalinus iki vieno (Valstybės duomenų agentūra pokyčius skelbia apvalindama iki vieno skaitmens po kablelio) skaitmens po kablelio, o apskaičiuotas įkainis „“ suapvalinamas iki dviejų skaitmenų po kablelio.
2.10.7. Šalis, siekianti Sutarties įkainių peržiūros, privalo raštu kreiptis į kitą Šalį ir prašyme pateikti visą reikalingą informaciją: Sutarties pavadinimą, numerį, datą, indekso reikšmes su nuorodomis į viešus šaltinius Valstybės duomenų agentūros Oficialiosios statistikos portale, kitą svarbią informaciją. Prašyme Šalis neturi teisės nurodyti kito indekso ar prašyti perskaičiavimo pagal kitą indeksą nei nurodytas šioje procedūroje.
2.10.8. Susitarimas turi būti sudarytas per 10 (dešimt) darbo dienų nuo Šalies pateikto tinkamo prašymo perskaičiuoti Sutarties įkainius gavimo dienos.



3. ŠALIŲ TEISĖS IR PAREIGOS

3.3. Paslaugų teikėjas įsipareigoja:
3.3.1. Teikti kokybiškas paslaugas Paslaugų pirkėjui pagal Sutartį, savo rizika bei sąskaita kaip įmanoma rūpestingai bei efektyviai, įskaitant, bet neapsiribojant, paslaugų teikimą pagal geriausius visuotinai pripažįstamus profesinius, techninius standartus ir praktiką, panaudodamas visus reikiamus įgūdžius, žinias.
3.3.2. Bendradarbiauti su Paslaugų pirkėju visos Sutarties vykdymo metu ir nedelsdamas raštu informuoti Paslaugų pirkėją apie bet kurias aplinkybes, kurios trukdo ar gali sutrukdyti Paslaugų teikėjui užbaigti paslaugų teikimą nustatytais terminais arba gali turėti įtakos teikiamų paslaugų apimčiai ir/ar kokybei.
3.3.3. Užtikrinti iš Paslaugų pirkėjo Sutarties vykdymo metu gautos ir su Sutarties vykdymu susijusios informacijos konfidencialumą bei apsaugą.
3.3.4. Užtikrinti, kad Sutarties sudarymo momentu ir visą jos galiojimo laikotarpį paslaugas teiktų reikiamas ir optimalus specialistų skaičius ir Paslaugų teikėjo specialistai turėtų reikiamą kvalifikaciją ir patirtį, nepriklausomai, ar buvo keliami kvalifikacijos reikalavimai pirkimo dokumentuose, reikalingas norint kokybiškai ir laiku teikti paslaugas. 
3.3.5. Paslaugų pirkėjui nurodžius Paslaugų teikimo vykdymo ataskaitoje suteiktų paslaugų trūkumus/neatitikimus/pastabas, ištaisyti juos savo sąskaita per 1 (vieną) darbo dieną.
3.3.6. Paslaugų pirkėjui pasirašius Paslaugų teikimo vykdymo ataskaitą ir nenurodžius jokių paslaugų teikimo trūkumų, informacinės sistemos SABIS priemonėmis pateikti jam PVM sąskaitą-faktūrą už suteiktas paslaugas. PVM sąskaitoje-faktūroje privalo būti nurodyti suteiktų Paslaugų pavadinimai, Sutarties numeris, Sutarties data. Paslaugų teikėjui nepateikus sąskaitos faktūros per SABIS, Paslaugų pirkėjas turi teisę nevykdyti mokėjimo.
3.3.7. Iki Sutarties galiojimo pabaigos grąžinti visus iš Paslaugų pirkėjo gautus dokumentus, jeigu Paslaugų pirkėjas tokius dokumentus buvo perdavęs Paslaugų teikėjui kaip reikalingus šiai Sutarčiai vykdyti, Paslaugų pirkėjo nurodytiems asmenims.
3.3.8. Atlyginti Paslaugų pirkėjo patirtus nuostolius per 3 (tris) darbo dienas, jei Paslaugų teikėjas ar jo darbuotojai nesilaikytų įstatymų, teisės aktų reikalavimų ir dėl to būtų pateikti kokie nors reikalavimai ar pradėti procesiniai veiksmai Paslaugų pirkėjui, jeigu trečiųjų šalių reikalavimai Paslaugų pirkėjui susiję su intelektinės nuosavybės teisių pažeidimais arba jeigu Paslaugų pirkėjo nuostoliai atsiranda dėl Paslaugų teikėjo kaltės, jam nevykdant arba netinkamai vykdant Sutartį.
3.3.9. [bookmark: _Hlk69633105]Kad pirkimo sutartį vykdys tik tokią teisę turintys asmenys, jeigu teikėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, tačiau norminiai teisės aktai numato tam tikrus reikalavimus dėl teisės verstis veikla.
3.4. Paslaugų teikėjas Sutarties galiojimo laikotarpiu turi teisę:
3.4.1. Gauti  atlygį už suteiktas paslaugas, Tiekėjo pasiūlyme (Sutarties 3 priedas) nustatytais įkainiais su sąlyga, kad jis tinkamai ir laiku įvykdo visus šioje Sutartyje numatytus įsipareigojimus.
3.4.2. Prieštarauti nepagrįstiems mokėjimams subteikėjams, jei Paslaugų pirkėjas naudojasi Sutarties 3.4.3 papunktyje įtvirtinta tiesioginio atsiskaitymo su subteikėjais galimybe.
3.5. Paslaugų pirkėjas įsipareigoja:
3.5.1. Bendradarbiauti su Paslaugų teikėju ir suteikti jam visą turimą informaciją ir/ar dokumentus, kurie gali būti reikalingi tinkamam Sutarties vykdymui.
3.5.2. Nedelsiant pranešti Paslaugų teikėjui apie Sutarties sąlygų pažeidimą, kai tik toks pažeidimas yra nustatomas.
3.5.3. Priimti suteiktas kokybiškas paslaugas bei per Sutarties 2.7 papunktyje nustatytą terminą apmokėti Paslaugų teikėjui už laiku ir kokybiškai suteiktas paslaugas, atitinkančias Sutarties 1 priede keliamus reikalavimus bei suteiktas laikantis nusistovėjusios praktikos ir atitinkamos profesijos standartų, numatytų tokios rūšies paslaugų teikimui, pervedant pinigus į Paslaugų teikėjo Šalių rekvizituose (Sutarties 11 dalis) nurodytą atsiskaitomąją sąskaitą.
3.5.4. Gavus iš Paslaugų teikėjo Paslaugų teikimo vykdymo ataskaitą, ne vėliau kaip per 3 (tris) darbo  dienas pasirašyti Paslaugų teikimo vykdymo ataskaitą arba atmesti Paslaugų teikėjo prašymą pasirašyti Paslaugų teikimo vykdymo ataskaitą, nurodydamas priimto sprendimo motyvus bei priemones, kurių Paslaugų teikėjas privalo imtis, kad Paslaugų teikimo vykdymo ataskaita būtų pasirašyta. Paslaugų teikimo vykdymo ataskaita pasirašoma 2 (dviem) vienodą teisinę galią turinčiais egzemplioriais.
3.5.5. Pateikti Paslaugų teikėjui aktą apie padarytą žalą per 3 (tris) darbo dienas nuo žalos atsiradimo nustatymo dienos.
3.5.6.  Ne vėliau kaip per 3 darbo dienas nuo Sutarties įsigaliojimo ir/ar Sutarties 4.4 papunktyje nurodytos informacijos gavimo raštu, informuoti subteikėjus apie tiesioginio atsiskaitymo galimybę, prašant subteikėjų, norinčių pasinaudoti tokia galimybe, raštu pateikti prašymą Paslaugų pirkėjui per 3 darbo dienas.
3.6. Paslaugų pirkėjas Sutarties galiojimo laikotarpiu turi teisę:
3.6.1. Dalyvauti Paslaugų teikėjui ir/ar subteikėjui teikiant paslaugas stebėjimo ir (ar) priežiūros tikslu.
3.6.2. Tiesiogiai atsiskaityti su subteikėjais. Tokio atsiskaitymo tvarka nustatoma trišalėje sutartyje, kurią sudaro Paslaugų pirkėjas, Paslaugų teikėjas ir jo subteikėjas (-ai).

4. SUTARTIES VYKDYMUI PASITELKIAMI ASMENYS

4.1. Paslaugų teikėjas Sutarties vykdymui pasitelkia Paslaugų teikėjo pasiūlyme nurodytus subteikėjus.
4.2. Subteikėjo pasitelkimas nekeičia Paslaugų teikėjo atsakomybės dėl Sutarties vykdymo. Paslaugų teikėjas įsipareigoja užtikrinti, kad Sutartį vykdys pirkime pasiūlyti ir pirkimo dokumentuose nustatytus reikalavimus atitinkantys subteikėjai. Šių asmenų veiksmai vykdant Sutartį Paslaugų teikėjui sukelia tokias pačias pasekmes ir atsakomybę, kaip jo paties veiksmai. Tiekėjas atsako už savo subteikėjų veiksmus ar neveikimą.
4.3. Naujas subteikėjas gali pradėti vykdyti jiems Paslaugų teikėjo pavestus įsipareigojimus pagal Sutartį ne anksčiau, nei bus pasirašytas Susitarimas.
4.4. [bookmark: _Hlk69634895]Paslaugų teikėjas turi teisę Sutarties vykdymui pasitelkti naujus subteikėjus, Paslaugų teikėjo pasiūlyme nenurodytus subteikėjus, kurių pajėgumais Paslaugų teikėjas nesirėmė pirkimo dokumentuose numatytiems kvalifikacijos reikalavimams pagrįsti. Sudarius Sutartį, tačiau ne vėliau negu Sutartis pradedama vykdyti, Paslaugų teikėjas įsipareigoja Paslaugų pirkėjui pranešti tuo metu žinomų subteikėjų, kurių pajėgumais Paslaugų teikėjas nesirėmė pirkimo dokumentuose numatytiems kvalifikacijos reikalavimams pagrįsti, pavadinimus, juridinio asmens kodą, kontaktinius duomenis, jų atstovus. Paslaugų teikėjas, bet kuriuo Sutarties vykdymo metu, subteikėjus, kurių pajėgumais Paslaugų teikėjas nesirėmė pirkimo dokumentuose numatytiems kvalifikacijos reikalavimams pagrįsti, gali keisti savo nuožiūra. Paslaugų teikėjas, bet kuriuo Sutarties vykdymo metu, ne vėliau nei prieš 5 (penkias) darbo dienas iki numatomo naujo subteikėjo, pasitelkimo ir (arba) keitimo apie tai privalo informuoti Paslaugų pirkėją. Paslaugų pirkėjui sutikus, Šalys pasirašo susitarimą, kuris laikomas neatsiejama Sutarties dalimi.
4.5. Naujas subteikėjas Paslaugų teikėjo prašymo pakeisti subteikėją pateikimo metu turi atitikti pirkimo dokumentuose subteikėjui keliamus reikalavimus.
4.6. Paslaugų teikėjas privalo ne vėliau nei prieš 5 (penkias) darbo dienas iki numatomo subteikėjo keitimo pateikti Paslaugų pirkėjui šiuos dokumentus:
4.6.1. argumentuotą rašytinį prašymą pakeisti subteikėją, paaiškinant keitimo aplinkybę. Paslaugų pirkėjas pasilieka teisę paprašyti įrodymų, pagrindžiančių keitimo aplinkybę.
4.7. Paslaugų pirkėjas, gavęs Paslaugų teikėjo prašymą su kitais Sutartyje nurodytais dokumentais, per 5 (penkias) darbo dienas įvertina keitimo galimybę ir raštu informuoja Paslaugų teikėją apie sutikimą pakeisti subteikėją. Paslaugų pirkėjui sutikus, Šalys pasirašo Susitarimą, kuris laikomas neatsiejama Sutarties dalimi.

5. ATSAKOMYBĖS PAGAL SUTARTĮ NETAIKYMAS ARBA ATLEIDIMAS NUO ATSAKOMYBĖS 

5.1. Atsakomybė pagal sutartį netaikoma, taip pat Šalys gali būti visiškai ar iš dalies atleistos nuo civilinės atsakomybės šiais pagrindais:
5.1.1. dėl nenugalimos jėgos (force majeure) – taikomos Lietuvos Respublikos civilinio kodekso 6.212 straipsnio ir Lietuvos Respublikos Vyriausybės 1996 m. liepos 15 d. nutarimo Nr. 840 „Dėl Atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo“ patvirtintų taisyklių nuostatos. Jeigu Paslaugų teikėjo subteikėjas susiduria su nenugalimos jėgos aplinkybėmis, remtis šia sąlyga Paslaugų teikėjas gali tik tokiu atveju, jei negali pasitelkti kito subteikėjo nepatirdamas nepagrįstų išlaidų;
5.1.2. dėl Europos Sąjungos valstybių veiksmų –  kai prievolę pagal Sutartį įvykdyti neįmanoma  dėl privalomų ir nenumatytų Europos Sąjungos valstybės institucijų veiksmų (aktų), kurių Šalys neturėjo teisės ginčyti ir šie veiksmai negalėjo būti iš anksto numatyti;
5.1.3. jei po Sutarties pasirašymo atsiranda naujų aplinkybių, kurios nebuvo žinomos (apribojimas verslui, judėjimui tarp savivaldybių, prekių pristatymo vėlavimams sugriežtinto karantino laikotarpiu ir pan.), jei tai turi įtakos paslaugų teikimo pradžiai ar paslaugų teikimui ir Paslaugų teikėjas gali tai pagrįsti konkrečiais dokumentais ar įrodymais, ir tai nepriklauso nuo Paslaugų teikėjo valios, veikimo ar neveikimo.  
5.2. Šalis, prašanti ją atleisti nuo atsakomybės, privalo pranešti kitai Šaliai raštu apie šiame Sutarties skyriuje nurodytų aplinkybių atsiradimą nedelsiant, bet ne vėliau kaip per 3 (tris) darbo dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Būtina pranešti ir tuomet, kai išnyksta pagrindas nevykdyti įsipareigojimų.
5.3. Pagrindas atleisti nuo atsakomybės atsiranda nuo kliūties atsiradimo momento arba jeigu apie ją nėra laiku pranešta – nuo pranešimo momento. Jeigu Šalis laiku neišsiunčia pranešimo arba neinformuoja ir nepateikia nurodytų aplinkybių buvimą patvirtinančių dokumentų, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.

6. GINČŲ SPRENDIMO TVARKA

6.1. Kilusius tarp Šalių ginčus dėl šios Sutarties vykdymo abi Šalys sprendžia derybų būdu.
6.2. Jei ginčo nepavyksta išspręsti derybomis per 30 (trisdešimt) kalendorinių dienų, jis sprendžiamas vadovaujantis Lietuvos Respublikos teisės aktų nustatyta tvarka teisme pagal Paslaugų pirkėjo buveinės vietą.

7. [bookmark: _Hlk79592889]SUTARTIES VYKDYMO SUSTABDYMAS

7.1. Sutarties vykdymas stabdomas šiais atvejais:
7.1.1. esant Sutarties 5 skyriuje numatytoms aplinkybėms – Sutarties vykdymo terminai stabdomi nuo kliūties atsiradimo momento arba jeigu apie ją nėra laiku pranešta, nuo pranešimo momento ir atnaujinami kai minėtos aplinkybės nebetrukdo vykdyti Sutarties;
7.1.2. esant nuo Paslaugų pirkėjo priklausančių aplinkybių[footnoteRef:4], dėl kurių Paslaugų pirkėjas negali priimti paslaugų, Paslaugų pirkėjas turi teisę reikalauti sustabdyti paslaugų teikimą iki atitinkamų aplinkybių pasibaigimo; [4:  Paslaugų Pirkėjui būtinas papildomas laikas atlikti papildomą pirkimą; ne dėl Paslaugų pirkėjo kaltės vėluoja kitos Paslaugų pirkėjo pirkimo sutarties, turinčios tiesioginės įtakos šiai Sutarčiai, vykdymas.] 

7.1.3. esant kitoms aplinkybėms[footnoteRef:5], kurios nebuvo žinomos pirkimo vykdymo metu ir su kuriomis susidurtų bet kuris kitas Paslaugų pirkėjas ir/ar Paslaugų teikėjas.  [5:  Pasikeitus galiojančiam teisės aktui ar įsigaliojus naujam teisės aktui, kuris turi įtakos šios Sutarties vykdymui, trečiųjų šalių aplinkybės.] 

7.2. Atsiradus aplinkybėms, dėl kurių Paslaugų teikėjas negali vykdyti sutartinių įsipareigojimų, Paslaugų teikėjas apie tai nedelsdamas privalo informuoti Paslaugų pirkėją, pateikdamas informaciją ir dokumentus, įrodančius sutartinių įsipareigojimų vykdymo negalimumą dėl aplinkybių, nepriklausančių nuo Paslaugų teikėjo. Išnykus aplinkybėms, trukdžiusioms Paslaugų teikėjui vykdyti sutartinius įsipareigojimus, sustabdytų paslaugų teikimas atnaujinamas. Sutartinių įsipareigojimų vykdymas Sutarties 7.1.1 – 7.1.3 papunkčiuose nustatytais atvejais sustabdomas raštu, nurodant priežastis ir sustabdymo terminą. Sutartinių įsipareigojimų vykdymas atnaujinamas pasibaigus sustabdymą lėmusioms aplinkybėms. 
7.3. [bookmark: _Hlk72324205]Atnaujinus Sutarties vykdymą, neįvykdytų prievolių (jų dalies) įvykdymo terminai ir Sutarties galiojimas nukeliami tokiam terminui, kiek buvo likę laiko jų įvykdymui (Sutarties galiojimui) jų sustabdymo metu.  
7.4. Paslaugų pirkėjas taip pat turi teisę sustabdyti paslaugų ar kurios nors jų dalies tiekimą, jeigu jam pagrįstai kyla įtarimų dėl teikiamų paslaugų kokybės ir reikia laiko patikrinti bei įsitikinti tiekiamų paslaugų kokybe. Tokiu atveju paslaugų ar jų dalies teikimo stabdymas galimas iki 5 (penkių) darbo dienų. Sustabdytų paslaugų ar jų dalies teikimas atnaujinamas Sutarties 7.3 papunktyje nustatyta tvarka. Paslaugų pirkėjo galimybė pasinaudoti šia teise negali priklausyti nuo Paslaugų teikėjo valios ar būti jo įtakojama. 
7.5. Paslaugų teikėjui jokios papildomos išlaidos dėl Sutarties vykdymo stabdymo neatlyginamos.

8. SUTARTIES NUTRAUKIMAS, ESMINĖS SUTARTIES SĄLYGOS, ŠALIŲ ATSAKOMYBĖ

8.1. [bookmark: _Hlk69634963]Paslaugų pirkėjas vienašališkai nutraukia Sutartį, įspėjęs Paslaugų teikėją raštu prieš ne trumpesnį nei 5 (penkių) dienų terminą, jeigu Paslaugų teikėjas padaro esminį Sutarties pažeidimą ar Sutarties pažeidimą, kuris atitinka esminio Sutarties pažeidimo požymius, nurodytus Lietuvos Respublikos civiliniame kodekse, ir, gavęs Paslaugų pirkėjo pretenziją, per pretenzijoje nurodytą terminą neištaiso pažeidimo.
8.2. Esminis Sutarties pažeidimas:
8.2.1. jeigu Paslaugų teikėjas nevykdo prisiimtų įsipareigojimų už Tiekėjo pasiūlyme (Sutarties 3 priedas) nustatytus Sutarties įkainius.
8.3. Jei Sutartis nutraukiama dėl Paslaugų teikėjo esminio Sutarties pažeidimo ar Paslaugų teikėjui nepagrįstai nutraukus Sutarties vykdymą ne Sutartyje nustatyta tvarka, Paslaugų teikėjas įsipareigoja sumokėti Paslaugų pirkėjui 500,00 (penkių šimtų)  dydžio baudą ir atlyginti nuostolius, susijusius su Sutarties nutraukimu. Paslaugų pirkėjui pareiškus reikalavimą atlyginti patirtus nuostolius, baudos suma įskaitoma į nuostolių atlyginimą.
8.4. Paslaugų pirkėjas turi teisę vienašališkai nutraukti Sutartį, įspėjęs Paslaugų teikėją prieš ne trumpesnį nei 5 (penkių) dienų terminą, jeigu: 
8.4.1. Paslaugų teikėjui yra iškelta bankroto byla, pradėtas bankroto procesas ne teismo tvarka, jis tampa nemokus arba yra nemokumo tikimybė, sustabdo ūkinę veiklą ar susidaro įstatymuose ir kituose teisės aktuose nustatyta tvarka analogiška situacija; 
8.4.2. nebelieka perkamų paslaugų poreikio; 
8.4.3. atsiranda Lietuvos Respublikos viešųjų pirkimų įstatymo 90 straipsnio 1 dalyje nustatyti pagrindai.
8.5. Paslaugų teikėjas turi teisę vienašališkai nutraukti Sutartį, įspėjęs Paslaugų pirkėją raštu prieš ne trumpesnį nei 30 (trisdešimties) dienų terminą, jeigu Paslaugų pirkėjas pažeidžia atsiskaitymo su Paslaugų teikėju terminus (išskyrus atvejus, kai Paslaugų pirkėjas naudojasi savo teise sulaikyti mokėjimus), ir Paslaugų pirkėjo skola Paslaugų teikėjui viršija 20 (dvidešimt) proc. pradinės Sutarties vertės ir Paslaugų pirkėjas, gavęs Paslaugų teikėjo pretenziją, per 30 (trisdešimt) dienų nesumoka Paslaugų teikėjui mokėtinų sumų.
8.6. Sutartis gali būti nutraukta raštišku abiejų Šalių susitarimu.
8.7. Nutraukus Sutartį, Paslaugų pirkėjas turi kiek galima greičiau patvirtinti atliktų paslaugų vertę. Taip pat parengiama ataskaita apie Sutarties nutraukimo dieną esančią Paslaugų teikėjo skolą Paslaugų pirkėjui ir Paslaugų pirkėjo skolą Paslaugų teikėjui.
8.8. Jei Sutartis nutraukiama Paslaugų pirkėjo iniciatyva dėl Paslaugų teikėjo kaltės, Paslaugų pirkėjo patirti nuostoliai ar išlaidos išieškomi iš Paslaugų teikėjo.
8.9. Sutartį nutraukus dėl Paslaugų teikėjo kaltės, be jam priklausančio atlyginimo už suteiktas paslaugas, Paslaugų teikėjas neturi teisės į kokių nors patirtų nuostolių ar žalos kompensaciją.
8.10. Esminės Sutarties sąlygos:
8.10.1.  atvykimo suteikti Paslaugas laikas.
8.11. Dideli arba nuolatiniai esminės Sutarties sąlygos vykdymo trūkumai:
8.11.1. Paslaugų teikėjo uždelsimas atvykti suteikti Paslaugas, trunkantis ilgiau nei 2 valandas nuo laikotarpio, nurodyto Techninės specifikacijos (Sutarties 1 priedas) lentelės 2 eilutėje.
8.12. Taikomos šios netesybos:
8.12.1. Jeigu Paslaugų teikėjas vėluoja atvykti suteikti paslaugas, Paslaugų pirkėjas Paslaugų teikėjui skaičiuoja 0,02 (dvi šimtosios) dydžio delspinigius už kiekvieną uždelstą valandą nuo pradinės Sutarties vertės.
8.13. Jei už laiku suteiktas paslaugas nesumokama Sutarties 2.7 papunktyje numatyta tvarka, Paslaugų teikėjas nuo kitos nei nustatytas terminas dienos skaičiuoja Paslaugų pirkėjui 0,02 (dvi šimtosios) procento dydžio delspinigius nuo neapmokėtų paslaugų kainos be PVM už kiekvieną uždelstą kalendorinę dieną.
8.14. Netesybų sumokėjimas neatleidžia Šalių nuo pareigos vykdyti šioje Sutartyje prisiimtus įsipareigojimus. Paslaugų teikėjui taikomos netesybos gali būti išskaitomos iš jam mokėtinų sumų.
8.15. Jeigu Sutartis nutraukiama dėl esminio Sutarties pažeidimo arba priimtas Paslaugų pirkėjo sprendimas, kad Paslaugų teikėjas Sutartyje nustatytą esminę Sutarties sąlygą vykdė su dideliais ir nuolatiniais trūkumais ir dėl to Paslaugų pirkėjas pritaikė Sutartyje nustatytą sankciją, Paslaugų pirkėjas ne vėliau kaip per 10 (dešimt) darbo dienų Centrinėje viešųjų pirkimų informacinėje sistemoje Viešųjų pirkimų tarnybos nustatyta tvarka skelbia informaciją apie Sutarties neįvykdžiusį ar netinkamai ją įvykdžiusį Paslaugų teikėją.

9. KITOS SĄLYGOS 

9.1. Sutartis įsigalioja nuo abiejų Šalių pasirašymo dienos ir galioja 37 (trisdešimt septynis) mėnesius (36 (trisdešimt šešis) mėnesius Paslaugoms teikti, 30 (trisdešimt) kalendorinių dienų apmokėti už suteiktas Paslaugas) arba iki visiškos Sutarties kainos išpirkimo, nurodytos Sutarties 2.2 papunktyje, atsižvelgus, kas įvyks anksčiau.
9.2. Sutartis gali būti keičiama jos galiojimo laikotarpiu tik Sutartyje numatytais atvejais ir vadovaujantis Lietuvos Respublikos viešųjų pirkimų įstatymo 89 straipsnio nuostatomis. Sutarties sąlygų pakeitimai įforminami Šalių rašytiniais susitarimais, kurie yra neatsiejama Sutarties dalis. 
9.3. Už Sutarties įsipareigojimų nevykdymą arba netinkamą vykdymą Sutarties Šalys atsako pagal Lietuvos Respublikoje galiojančius teisės aktus.
9.4. Sutarties Šalys įsipareigoja ne vėliau kaip per 5 (penkias) darbo dienas informuoti viena kitą apie Šalių rekvizitų, bankų atsiskaitomųjų sąskaitų numerių pasikeitimus. Šalis, neįvykdžiusi šio įsipareigojimo, negali reikšti pretenzijų, kad kita Šalis pažeidė Sutartį, jei kita Šalis atliko veiksmus pagal paskutinius jai žinomus kitos Šalies rekvizitus.
9.5. Paslaugų pirkėjas paskiria kontaktiniu asmeniu, atsakingu už Sutarties vykdymą ir turinčiu teisę pasirašyti Paslaugų teikimo vykdymo ataskaitą __________________________________________, 
									(pareigos, vardas, pavardė)
tel.: ____________________, el. paštas: ________________________[footnoteRef:6]. [6:  Formuojama atsižvelgiant į laimėtas pirkimo objekto dalis.
] 

9.6. Paslaugų teikėjas paskiria kontaktiniu asmeniu, atsakingu už Sutarties vykdymą ir turinčiu teisę pasirašyti Paslaugų teikimo vykdymo ataskaitą __________________________________________, 
									(pareigos, vardas, pavardė)
tel.: ____________________, el. paštas: ________________________.
9.7. Jei Sutartis pasirašyta ne elektroniniu ir (ar) nemobiliu parašu laikoma, kad Sutartis sudaryta dviem egzemplioriais, turinčiais vienodą teisinę galią, po vieną kiekvienai Šaliai. Jei Sutartis sudaryta elektroniniu ir (ar) mobiliu parašu laikoma, kad Sutartis sudaryta Šalių atstovams pasirašius elektroniniu ir (ar) mobiliu parašu, taip Šalims pasiliekant po Šaliai skirtą Sutarties egzempliorių.
9.8. Šios Sutarties turinys ir vykdant šią Sutartį gauta informacija yra konfidenciali ir negali būti perduoti tretiesiems asmenims be kurios nors iš Šalių raštiško sutikimo, išskyrus teisės aktų numatytus atvejus.
9.9. Nė viena Šalis neturi teisės perleisti visų arba dalies teisių ir pareigų pagal šią Sutartį jokiai trečiajai šaliai be išankstinio raštiško kitos Šalies sutikimo.
9.10. Jei bet kuri šios Sutarties nuostata tampa ar pripažįstama visiškai ar iš dalies negaliojančia, tai neturi įtakos kitų Sutarties nuostatų galiojimui.
9.11. Nutraukus Sutartį ar jai pasibaigus, lieka galioti šios Sutarties nuostatos, susijusios su atsakomybe bei atsiskaitymais tarp Šalių pagal šią Sutartį, taip pat visos kitos šios Sutarties nuostatos, kurios, kaip aiškiai nurodyta, išlieka galioti po Sutarties nutraukimo arba turi išlikti galioti, kad būtų visiškai įvykdyta ši Sutartis.
9.12. Be Sutarties sąlygų, jai taikomos ir Lietuvos Respublikos teisės aktuose numatytos tokios rūšies sutarčių sąlygos.
9.13. Šalys įsipareigoja užtikrinti asmens duomenų saugumą bei asmens duomenų tvarkymą vykdyti teisėtai, vadovaujantis 2016 m. balandžio 27 d. priimto Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) ir kitų teisės aktų, reglamentuojančių asmens duomenų tvarkymą, nuostatomis.
9.14. Šalys patvirtina, kad jeigu siekiant užtikrinti tinkamą Sutarties vykdymą bus tvarkomi asmens duomenys, Šalys įsipareigoja sudaryti atskirą susitarimą dėl duomenų tvarkymo, kuriuo nustato duomenų tvarkymo dalyką ir trukmę, duomenų tvarkymo pobūdį ir tikslą, asmens duomenų rūšis ir duomenų subjektų kategorijas bei duomenų valdytojo prievoles ir teises.

10. PRIEDAI  

10.1. Sutarties priedai yra neatskiriama šios Sutarties dalis:
10.1.1. 1 priedas. Kanalizacijos, nuotekų tinklų tvarkymo ir valymo paslaugų techninė specifikacija, __ lapai;
10.1.2. 2 priedas. Paslaugų teikimo vykdymo ataskaitos forma, 1 lapas;
10.1.3. 3 priedas. Paslaugų teikėjo pasiūlymas, _____lapai.




11. ŠALIŲ ADRESAI IR REKVIZITAI   


	PASLAUGŲ PIRKĖJAS	
	PASLAUGŲ TEIKĖJAS

	Įstaigos pavadinimas
	Įmonės pavadinimas

	Įstaigos adresas
	Įmonės adresas

	Įstaigos kodas
PVM mokėtojo kodas                                               
	Įmonės kodas 
PVM mokėtojo kodas

	Įstaigos kontaktiniai duomenys (telefonas, faksas)
	Įmonės kontaktiniai duomenys (telefonas, faksas)

	Įstaigos elektroninio pašto adresas  
	Įmonės elektroninio pašto adresas

	Atsiskaitomosios sąskaitos numeris
	Atsiskaitomosios sąskaitos numeris

	Bankas, banko kodas
	Bankas, banko kodas

	
	

	Įstaigos atstovo pareigų pavadinimas
Vardas, pavardė


	Įmonės atstovo pareigų pavadinimas
Vardas, pavardė




                             




  



























20___-____-__ Kanalizacijos, nuotekų tinklų           tvarkymo ir valymo paslaugų viešojo pirkimo-pardavimo sutarties Nr. _______ / ______
1 priedas


KANALIZACIJOS, NUOTEKŲ TINKLŲ TVARKYMO IR VALYMO PASLAUGŲ TECHNINĖ SPECIFIKACIJA


Dėstymas
___________________
                              








































20___-____-__ Kanalizacijos, nuotekų tinklų tvarkymo ir valymo paslaugų viešojo pirkimo-pardavimo sutarties 
Nr. _______/_________
 2 priedas

(Paslaugų teikimo vykdymo ataskaitos forma)

PASLAUGŲ TEIKIMO VYKDYMO ATASKAITA NR. _____

20___m. __________ ___ d.
Vilnius
     
Paslaugų teikėjas – ___________________________________________ , atstovaujama (-as) 
                                           (įmonės pavadinimas, kodas)
______________________________ veikiančio pagal ______________________________________
(pareigų pavadinimas, vardas, pavardė)                                                                              (atstovavimo pagrindas)
vadovaudamasis 20___ m. _________ __d. _________________ paslaugų viešojo pirkimo-pardavimo 
 					           (perkamų paslaugų pavadinimas)
sutartimi Nr. _____/______, suteikė paslaugas ________________ ir perdavė visus su paslaugų teikimu
                                                                                   (išvardinti)
 susijusius dokumentus ir medžiagą Paslaugų pirkėjui.

Paslaugų pirkėjas – ____________________________________________, atstovaujama (-as) 
                                                      (įstaigos pavadinimas, kodas)
__________________________________________________________________________________,
                                           			(pareigų pavadinimas, vardas, pavardė)
veikiančio pagal ____________________________________________________________________, 
                                                     			           (atstovavimo pagrindas)
priėmė paslaugas ir visus su paslaugų teikimu susijusius dokumentus ir medžiagą.

Tuo remiantis Paslaugų pirkėjas turi sumokėti Paslaugų teikėjui __________ eurų (_________
                                                                                                                                           (suma skaičiais)
____________________________________ ).  
                         (suma žodžiais)


Paslaugas suteikė

____________________		___________ 			______________
       (pareigų pavadinimas)			      (parašas)			    (vardas, pavardė)
		

Paslaugas priėmė

____________________		____________   		______________
   (pareigų pavadinimas)			      (parašas)			     (vardas, pavardė)
			

_________________

20___-__-__   Kanalizacijos, nuotekų tinklų tvarkymo ir valymo paslaugų viešojo pirkimo- pardavimo sutarties Nr._______/________      
3 priedas



PASLAUGŲ TEIKĖJO PASIŪLYMAS

Dėstymas
_______________




